
_START_ARTICLE_
Emil Telmányi
_START_PARAGRAPH_
Emil Telmányi (22. juni 1892 i Arad, Ungarn (i et område som fra 1919 tilhørte Rumænien) – 12. juni 1988 i Holte, Danmark), var en ungarsk violinist og dirigent._NEWLINE_Telmányi debuterede som violinist i 10 års alderen. I Budapest studerede han violin og dirigering ved Jenõ Hubay og komposition ved Musikakademiet. Fra 1911 turnerede han i Europa og gav koncerter som violinvirtuos._NEWLINE_1912 kom han til København og giftede sig der i 1918 med Carl Nielsens datter Anne Marie. I 1919 debuterede han som dirigent i København._NEWLINE_I perioden 1925-26 virkede Telmányi som dirigent ved Göteborgs symfoniorkester. Han grundlagde senere sit eget kammerorkester._NEWLINE_I 1936 giftede han sig med pianisten Annette Schiøler, med hvem han foretog en række indspilninger for radio og grammofon._NEWLINE_Telmányi udviste stor interesse for Carl Nielsens musik og uropførte Nielsens violinværker sammen med Ernst von Dohnányi og Victor Schiøler. Som dirigent uropførte han Nielsens klarinetkoncert._NEWLINE_Han udviste stor interesse for barokværkernes udførelse og var fortaler for den blandt musikerne omstridte Vega-bue, også kalder Bach-buen, som understøttede fremførelsen af flerstemmige akkorder. Med denne teknik foretog han i 1954 indspilninger af Bachs solosonater og partitaer._NEWLINE_Fra 1940 til 1969 underviste han i Danmark ved Århus Musikademi.